text: 12 Jehovaqa, ancianosta qutuchakuypi kamachinankupaq churan (Hebreos 13:17). Chayrayku chay sumaq wakichisqa runasqa, qutuchakuypi yanapananku, hermanospa allinninkutataq maskʼananku tiyan. Kamachinapaq churasqa kasqankumanta mana jatunchakunankuchu tiyan. Astawanpis maychus kaqllata ruwayninkuta qhawaspa, llampʼu sunqus kananku tiyan (1 Pedro 5:2, 3). Bibliaqa, ancianos Diospa qutuchakuyninta "michina[nkuta nin], mayqentachus Jesucristo kikin yawarninwan ranterqa, chayta", nispa (Hechos 20:28). Chayrayku munakuywan qutuchakuymanta hermanosta qhawananku tiyan.